Leopoldsordenen (Belgia)

Andre betydninger: Leopoldsordenen er også navnet på en østerriksk orden.

Leopoldsordenen (fransk Ordre de Léopold, nederlandsk Leopoldsorde) er en belgisk fortjenstorden. Det ble innstiftet 11. juli 1832 av kong Leopold I i det nylig uavhengige kongeriket Belgia. Leopoldsordenen regnes som den fremste belgiske orden, foran Kroneordenen og Leopold IIs orden. Belgias monark er ordensherre. Tildelinger gjøres til belgiere og utlendinger for statlig, militær eller sivil innsats for Belgia og belgiske interesser.

 Bakgrunn 
Leopoldsordenen er Belgias eldste og fornemste orden, rangert foran Kroneordenen og Leopold IIs orden.«Les trois ordres nationaux», Affaires étrangères, Commerce extérieur et Coopération au Développement. Lest 27. oktober 2015.Pat Van Hoorebeke: «Belgium» i Guy Stair Sainty og Rafal Heydel-Mankoo: World Orders of Knighthood and Merit, første bind, Buckingham: Burke's Peerage & Gentry, 2006, s. 875–878. Mens Leopoldsordenen ble innstiftet som belgisk orden, har landets øvrige ordener sitt opphav i utmerkelser for Belgisk Kongo.Christensen 1995, s. 9.

Leopoldsordenen ble innstiftet etter en debatt i parlamentet om belønning av personer som hadde bidratt til Belgias løsrivelse og uavhengighet. Leopoldsordenen ble innstiftet ved lov av 11. juli 1832 med nærmere bestemmelser fattet av kong Leopold I den 3. august 1832.Christensen 1995, s. 35. Den hadde den franske fortjenstordenen Æreslegionen som forbilde. Formålet var å belønne fortjenester av fedrelandet.

Kongen er stormester. Ordenen administreres av utenriksdepartementet, som er ordenskanselli.Christensen 1995, s. 22.

 Inndeling 
Ved innstiftelsen fikk ordenen fire trinn. Det femte ble lagt til i 1838. Leopoldsordenen har dermed fem trinn:Christensen 1995, s. 10.
 storbånd
 storoffiser
 kommandør
 offiser
 ridder

I tillegg kan storbånd tildeles med kjede.Christensen 1995, s. 11. 

Ordenen er inndelt i militære, sivile og maritime avdelinger. Den maritime avdelingen ble lagt til i 1934.

Båndstriper85pxstorbånd85pxstoroffiser85pxkommandør85pxoffiser85pxridder

 Ordenstegn 
mini|Oversikt over ordenstegnene
Ordenstegnet består av et hvitemaljert malteserkors med kuler i spissene. Ordenstegnet er i gull, unntatt for riddere, der det er i sølv. Midtmedaljongen består av en belgisk løve i gull på svart omgitt av en rød bord der nasjonalmottoet står skrevet på fransk og nederlandsk: «L'UNION FAIT LA FORCE», «EENDRACHT MAAKT MACHT». Fra starten var innskriften på fransk, men i 1951 ble dette endret slik at mottoet er gjengitt på både fransk og nederlandsk.Christensen 1995, s. 13. På revers står kong Leopold Is speilmonogram. Korset er lagt på en grønnemaljert krans av eik og laurbær. En kongelig krone er plassert over korset. For militære og marine tildelinger har ordenstegnet sverd eller anker mellom korset og kronen.Christensen 1995, s. 36.

Ordensstjernen består for storbånd av en stjerne med åtte stråler, for storoffiserer består den av et malteserkors med stråler i vinklene. Midtmedaljongen fra ordenstegnet er plassert midt i begge varianter av ordensstjernen.

Ordenskjedet er utstyrt med kroner, løver og monogrammer av bokstavene LR for «Leopoldus Rex», en henvisning til ordenens innstifter.

Ordensbåndet er purpurfarget. Når ordenen tildeles for krigsfortjeneste utstyres båndet med forskjellige tegn, mens sivil krigsinnsats markeres med at ordensbåndet får kantstriper i gull.

Mottakere må selv kjøpe sine ordenstegn hos private forhandlere.

 Tildeling 
mini|Ordensstjerne for storbånd (eldre modell) tildelt Chiang Kai-shek
Ordenen kan tildeles belgiske og utenlandske for sivil så vel som militær innsats.Poul Ohm Hieronymussen og Jørgen Lundø: Europæiske ordner i farver, København: Politikens forlag, 1966, s. 128. Den høyeste klassen tildeles medlemmer av Belgias kongehus og utenlandske statsoverhoder. Tildeling av storbånd med kjede skjer sjeldent. Ordenen tildeles belgiske statstjenestemenn og militære for fortjeneste, inkludert lang tjeneste.

 Ordenstrinnenes rangering 
Trinnene i de tre belgiske ordenene er kombinert i en samlet rangorden, der Leopoldsordenen på hvert nivå rangerer foran Kroneordenen, som så rangerer foran Leopold IIs orden. Denne rangordningen er fastsatt ved lov:Wet van 1 mei 2006 betreffende de toekenning van eervolle onderscheidingen in de Nationale Orden. La loi du 1 mai 2006 relative à l'octroi de distinctions honorifiques dans les Ordres nationaux, Belgisch Staatsblad/Moniteur belge, vol. 176, nr. 341, 24. oktober 2006.

 storbånd av Leopoldsordenen
 storkors av Kroneordenen
 storkors av Leopold IIs orden
 storoffiser av Leopoldsordenen
 storoffiser av Kroneordenen
 storoffiser av Leopold IIs orden
 kommandør av Leopoldsordenen
 kommandør av Kroneordenen
 kommandør av Leopold IIs orden
 offiser av Leopoldsordenen
 offiser av Kroneordenen
 offiser av Leopold IIs orden
 ridder av Leopoldsordenen
 ridder av Kroneordenen
 ridder av Leopold IIs orden

 Referanser 

 Kilder 
 Christensen, Rolf: Kongeriget Belgiens ordner, hæderstegn og medaljer 1830–1995, Næstved: Devantier, 1995
 Hieronymussen , Poul Ohm og Jørgen Lundø: Europæiske ordner i farver, København: Politikens forlag, 1966, s. 128
 Van Hoorebeke, Pat: «Belgium» i Guy Stair Sainty og Rafal Heydel-Mankoo: World Orders of Knighthood and Merit, første bind, Buckingham: Burke's Peerage & Gentry, 2006, s. 875–878

 Eksterne lenker 

 Hiérarchie avec photos des décorations, ordenstegn med bilder fra Belgias utenriksdepartement
 Exhibition 175th anniversary of the Order of Leopold Royal Military Museum''
 The Association of the Order of Leopold 

Kategori:Belgiske ordener
Kategori:Utmerkelser etablert i 1832
Kategori:1830-årene i Belgia